**ELŐTERJESZTÉS KÍSÉRŐ LAP**

**E-szám: 74 /2017.**

# Tárgy: Döntés a 2017. május 7-én bekövetkezett, ebr42 353 448 számú vis maior pályázat beadásához önrész biztosításáról

**Előterjesztő neve:** Kiszelné Mohos Katalin polgármester

**Előadó neve**: dr. Visnyay Noémi osztályvezető

**Készítette:** Diczházi Attila pályázati referens

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2017. június 7.**

**jegyző**

***Az előterjesztés kiküldhető – nem küldhető ki.***

**Nagykovácsi, 2017. június 7.**

**Polgármester**

**Tisztelt Képviselő-testület!**

A 2017. május 7-én hirtelen lezúduló csapadékhullás következtében Nagykovácsi egyes belterületi útjaiban károk keletkeztek. A károsodási helyszínek jelenleg balesetveszélyesek, a közutak járművel nehezen járhatók, a burkolatok és a padkák jelentős mértékben sérültek, részben megsemmisültek. A Kálvária sétány (hrsz. 2231) Mátra utcától Völgy utcáig tartó, 130 fm-es szakaszán a burkolat és a padka károsodott, a téli extrém erős fagy, olvadás, visszafagyás ismétlődése miatt töredezetté vált burkolatot, a rendszeres karbantartás ellenére, az út egyik oldalán a csapadékvíz teljes egészében lemosta. Az Erdősétány utca (hrsz. 2119) a Mátra utca és a Gerecse utca közötti, valamint a Kút köz és a Turista utca közötti, 180 fm-es és 190 fm-es szakaszán mind a burkolat, mind a padka károsodott, balesetveszélyessé vált. A helyreállítás a későbbi, nagyobb károk megelőzése érdekében elengedhetetlen.

Az előzetes helyszíni vizsgálatot végző Bizottság a fenti bejelentést részben jogosnak ítélte meg. Az igénybejelentésben szintén szereplő Ördögárok utcát a bizottság megtekintette, annak vis maior eseményből eredő károsodását nem tartja valósnak. A Kálvária sétány esetében a helyreállítással egyidejűleg – önkormányzati forrásból – „K szegéllyel” kell ellátni az utca aszfalt szegélyét. Az Erdősétány utca helyreállítását a Bizottság abban az esetben támogatja, ha az Önkormányzat az aszfalt burkolatot fejlesztésként, saját forrásból biztosítja, tekintettel arra, hogy a burkolat megsemmisülése nem egy vis maior esemény közvetlen következménye, hanem azt a vis maior esemény, a folyamatos károsodás és a karbantartás hiánya együttesen okozta.

A helyreállítás költségeit Szakértői vélemény határozza meg, a támogatási kérelem benyújtásakor az ebben szereplő összegeket kell megadni. Ennek megfelelően a helyreállítás összköltsége 50.768.401,- forint, amelynek 90%-a (45.691.560,- forint) vissza nem térítendő támogatás, 10%-a, 5.076.841,- forint pedig önerő. Az Önkormányzat a támogatáson felül, külön projekt keretében saját forrásból biztosítja a helyszíni ellenőrzést végző Bizottság által megjelölt fejlesztési feladatok díját, a 3 évre megkötött, „Nagykovácsi belterületi közlekedési, vízépítési létesítményeinek építése, karbantartása 2017-től”tárgyú keretszerződés terhére. Mivel a kivitelezésre a támogatási kérelem szerint 2018-ben kerül sor, az önerő és a további saját forrás összege a 2018. évi vis maior keretet terheli.

**Döntési lehetőség:** A Képviselő-testületnek nyílt ülésen, egyszerű többséggel kell meghoznia a döntését.

Nagykovácsi, 2017. június 7.

 Kiszelné Mohos Katalin

 polgármester

**HATÁROZATI JAVASLAT**

**Tárgy: Döntés a 2017. május 7-én bekövetkezett, ebr42 345 313 számú vis maior pályázat beadásához önrész biztosításáról**

Nagykovácsi Nagyközség Önkormányzatának Képviselő-testülete úgy határozott, hogy vis maior támogatás címen pályázatot nyújt be a Belügyminisztériumhoz.

A káresemény megnevezése: A 2017. május 7-én hirtelen lezúduló csapadékhullás következtében károsodási helyszínek jelenleg balesetveszélyesek, a közutak járművel nehezen járhatók, a burkolatok és a padkák jelentős mértékben sérültek, részben megsemmisültek. A Kálvária sétány (hrsz. 2231) Mátra utcától Völgy utcáig tartó, 130 fm-es szakaszán a burkolat és a padka károsodott, a téli extrém erős fagy, olvadás, visszafagyás ismétlődése miatt töredezetté vált burkolatot, a rendszeres karbantartás ellenére, az út egyik oldalán a csapadékvíz teljes egészében lemosta. Az Erdősétány utca (hrsz. 2119) a Mátra utca és a Gerecse utca közötti, valamint a Kút köz és a Turista utca közötti, 180 fm-es és 190 fm-es szakaszán mind a burkolat, mind a padka károsodott, balesetveszélyessé vált.

A káresemény forrásösszetétele:

|  |  |  |
| --- | --- | --- |
| Megnevezés | 2018. év | (%) |
| Saját forrás | 5.076.841 | 10 |
| Biztosító kártérítése | - | - |
| Egyéb forrás | - | - |
| **Vis maior támogatási igény** | **45.691.560** | **90** |
| Források becsült költsége összesen | 50.768.401 | 100 |
| Kapcsolódó fejlesztési feladatok önkormányzati forrásból | A „Nagykovácsi belterületi közlekedési, vízépítési létesítményeinek építése, karbantartása 2017-től” tárgyú keretszerződés egységárai szerint. | projekten kívül |

A károk helyreállításának szakértő által becsült költsége 50.768.401,- forint, melynek fedezetét az Önkormányzat a megjelölt saját forrás erejéig tudja biztosítani. Az Önkormányzat továbbá külön projekt keretében, saját forrásból biztosítja a helyszíni ellenőrzést végző Bizottság által megjelölt fejlesztési feladatok díját, a 3 évre megkötött, „Nagykovácsi belterületi közlekedési, vízépítési létesítményeinek építése, karbantartása 2017-től”tárgyú keretszerződés terhére.

A Képviselő-testület a támogatáshoz szükséges 5.076.841,- forint önerőt az Önkormányzat 2018. évi vis maior kerete terhére biztosítja.

A Képviselő-testület a helyszíni ellenőrzést végző Bizottság által megjelölt fejlesztési feladatok megvalósításához szükséges összeget a „Nagykovácsi belterületi közlekedési, vízépítési létesítményeinek építése, karbantartása 2017-től”tárgyú keretszerződés terhére biztosítja.

Nagykovácsi Nagyközség Önkormányzatának Képviselő-testülete kijelenti, hogy a káreseménnyel érintett összes vagyonelem az önkormányzat tulajdonát képezi, valamint a további nyilatkozatokat teszi:

* A rendkívüli időjárás okozta káreseményekhez kapcsolódó vagyontárgyakra biztosítással nem rendelkezik, így a káreseményre biztosítási összeget nem igényelt.
* Az önkormányzat a megrongálódott építményeket önerőből helyreállítani nem tudja.
* Vállalja a költséghatékonyság és a megvalósíthatóság szempontjaira tekintettel történő helyreállítást.
* Az önkormányzat más – a tulajdonában lévő – vagyontárggyal a feladatát nem tudja ellátni.

A Képviselő-testület felhatalmazza a Polgármestert a pályázat benyújtására.

**Határidő**: azonnal

**Felelős:** Polgármester, Jegyző